
Referat de aprobare
nr. 12293 din 28.11.2023

	La proiectul de hotărâre cu privire la: aprobarea participării U.A.T Macea la Programului privind creşterea eficienţei energetice şi gestionarea inteligentă a energiei în clădirile publice, derulat de Administraţia Fondului pentru Mediu, cu proiectul “Creşterea eficienţei energetice, gestionarea inteligentă a energiei în clădire administrativă-Primăria Macea C.F 304036, com. Macea, Jud. Arad”.
	În temeiul prevederilor art. 136, alin. (8), lit. a) din Ordonanța de urgență nr. 57/2019 din 3 iulie 2019 - privind Codul administrativ, îmi exprim iniţiativa de promovare a unui proiect de hotărâre cu următorul obiect: aprobarea participării U.A.T Macea la Programului privind creşterea eficienţei energetice şi gestionarea inteligentă a energiei în clădirile publice, derulat de Administraţia Fondului pentru Mediu, cu proiectul “Creşterea eficienţei energetice, gestionarea inteligentă a energiei în clădire administrativă-Primăria Macea C.F 304036, com. Macea, Jud. Arad”.
	Scopul Programului îl reprezintă creşterea eficienţei energetice a clădirilor publice şi îmbunătăţirea calităţii mediului prin reducerea emisiilor de gaze cu efect de seră, reducerea consumului anual de energie primară şi promovarea utilizării surselor regenerabile de energie.
[bookmark: _GoBack]	Primăria Macea îşi propune să asigure atât cetăţenilor, cât şi angajaţilor instituţiei un climat plăcut, condiţii de muncă şi desfăşurare a activităţii în cele mai bune condiţii şi reducerea costurilor de exploatare prin eficientizarea energetică şi gestionarea inteligentă a energiei în clădirile administrative.
	În urma analizării situaţiei existente şi identificării necesităţilor, a deficienţelor şi oportunităţilor s-a stabilit necesitatea implementării proiectului “Creşterea eficienţei energetice, gestionarea inteligentă a energiei în clădire administrativă-Primăria Macea C.F 304036, com. Macea, Jud. Arad”.
	Pentru atingerea acestui obiectiv s-a stabilit modernizarea sediului primăriei prin reabilitarea energetică a clădirilor C1, C3 ŞI C4 existente pe amplasament. 
	Prin investiţia propusă se va viza şi accesibilizarea spaţiilor pentru utilizarea facilă a spaţiilor publice de către persoanele cu dizabilităţi sau deficienţe, asigurându-se astfel un climat de incluziune pentru toate categoriile sociale.
	În considerarea îndeplinirii condițiilor de legalitate, de formă și fond a proiectului de hotărâre și a oportunității acestuia, supun spre analiză și aprobare proiectul de hotărâre promovat.
Primar,
Otlăcan Ciprian-Gheorghe

